বিখ্যাত অনেক লেখক, বিজ্ঞানী ও গুণীজনের বিদ্যাপীঠ হিসেবে প্রেসিডেন্সি কলেজের নামটি বার বার আসে। কলকাতার (ভারতের পশ্চিমবঙ্গ রাজ্যের রাজধানী) খ্যাতনামা শিক্ষাপ্রতিষ্ঠানটির বর্তমান নাম প্রেসিডেন্সি বিশ্ববিদ্যালয়। একেবারে শুরুর দিকে (১৮১৭ সালে) হিন্দু কলেজ নামে শিক্ষাপ্রতিষ্ঠানটি যাত্রা শুরু করে। পরে, ১৮৫৫ সালে নাম বদলে প্রেসিডেন্সি কলেজ রাখা হয়। সবশেষে, ২০১০ সালে বিশ্ববিদ্যালয়ে রূপান্তর করা হয়।